Infante, infanta

Infante é un título de nobreza, situado por debaixo do de príncipe. Este título recíbeno todos os fillos lexítimos do rei ou a raíña de Portugal e España (e doutras monarquías peninsulares como Aragón, León ou Navarra), que non son herdeiros da coroa.infante, 1ª acep., no dicionario da RAG. O feminino de infante é infanta.

 Etimoloxía 
O termo infante deriva do latín infans, infantis, 'o que non fala'.Infante no DRAE. Esta palabra está composta polo prefixo in-, de negación, e polo participio presente do verbo fāri, 'falar'.Dizionario Garzanti della lingua italiana. Milano, Italia. 1980.Zigarelli 1996, Vocabolario della lingua italiana, 12ª edizione. Bologna, Italia, 1995. Así empezou a referirse aos nenos pequenos cando aínda non aprenderan a falar.

 Monarquías peninsulares 
Nas monarquías da Península Ibérica o herdeiro da coroa é o único fillo do rei, ou a raíña, que recibe o título de príncipe, sendo en España (e antes, no Reino de Castela), o príncipe de Asturias; en Portugal, o príncipe real de Portugal, salvo o herdeiro presunto que recibe o título de príncipe da Beira; en Aragón, o príncipe de Xirona e en Navarra, o príncipe de Viana).

En España e Portugal, tamén reciben o nome de infante os parentes do rei que por graza real obteñen o título de infante ou infanta. Por exemplo, este título foille concedido a Carlos de Borbón-Dúas Sicilias, duque de Calabria, rei titular das Dúas Sicilias (Carlos I) polo seu primo o rei Juan Carlos I. Ou en Portugal, á S. Excª o senhor D. João da Bemposta, fillo de S.A. o infante D. Francisco de Bragança, Duque de Beja e neto lexítimo do rei D. Pedro II.

 Tratamento 
En España os infantes reciben o tratamento de Súa Alteza Real (S.A.R.), mentres que en Portugal soamente o de Súa Alteza (S.A.).

Un infante portugués e os seus fillos (mais non os dunha infanta), ten asociado o tratamento de senhor e de Dom, se non foren eles mesmos criados como infantes.

 En Francia 
No caso da coroa de Francia, os fillos menores dos reis eran titulados como Enfants de France (Infantes de Francia) ou Fils de France (Fillos de Francia). Os fillos destes recibían o tratamento de Petits-Fils de France (Netos de Francia), na súa calidade de netos do rei por liña paterna exclusivamente.

 Outros usos 
En varios países o termo infante é unha denominación legal relativa aos menores de idade que inclúe os nenos de cero a cinco anos.

O substantivo infante, no exército, refírese a un soldado de infantaría.infante, 2ª acep., no dicionario da RAG.

 Infantas nas artes 
 Las Meninas, cadro de Diego Velázquez (1656).
 O aniversario da infanta, novela de Oscar Wilde (1889).
 Au jardin de l'infante, Albert Samain (1911).
 Pavane pour une infante défunte
 peza para piano de Maurice Ravel (1899), e 
 novela de Jean de La Varende (1946).

 Notas  

 Véxase tamén 
 Bibliografía 
 Mattoso, José (2006): Dom Afonso Henriques. Lisboa: Círculo de Leitores e Centro de Estudos dos Povos e Culturas de Expressão Portuguesa da Universidade Católica Portuguesa. Colecção Reis de Portugal. ISBN 978-972-42-3867-8.
 Velde, François (30 de decembro de 2004). The style of Infante / Infanta de España  

 Outros artigos 
 Infante de España
 Nobreza

 Ligazóns externas 
 The style of Infante / Infanta de España  

Categoría:Nobreza
Categoría:Dereito de familia